
<Article>Uvodna izjava H</Article>

	Predlog spremembe

	H.	ker je Evropski parlament edina institucija EU, ki jo neposredno izvolijo državljani; ker ima Parlament že dolgo vodilno vlogo pri oblikovanju postopka vlaganja peticij na mednarodni ravni in ima najbolj odprt in pregleden postopek v Evropi, kar vlagateljem omogoča polno udeležbo v dejavnostih Parlamenta;
	H.	ker je Parlament edina institucija EU, ki jo neposredno izvolijo državljani; ker je pravica do naslavljanja peticij na Evropski parlament ena od temeljnih pravic državljanov in prebivalcev EU, ki jim omogoča, da se neposredno obrnejo na svoje izvoljene predstavnike; ker ima Parlament že dolgo vodilno vlogo pri oblikovanju postopka vlaganja peticij na mednarodni ravni in ima najbolj odprt, demokratičen in pregleden postopek v Evropi, kar vlagateljem omogoča aktivno in učinkovito udeležbo v dejavnostih Parlamenta; ker državljani pri uveljavljanju pravice do naslavljanja peticij pričakujejo, da bo institucija EU v sodelovanju s Komisijo in organi držav članic prinesla dodano vrednost pri reševanju njihovih težav;

	J.	ker dejavnosti Odbora za peticije temeljijo na podatkih, ki jih posredujejo vlagatelji peticij, kar Parlamentu omogoča, da se bolje odziva na pritožbe in pomisleke v zvezi s spoštovanjem temeljnih pravic EU in upoštevanjem zakonodaje EU v državah članicah; ker so peticije zato koristen vir informacij o primerih napačne uporabe ali kršitev prava EU, saj omogočajo oceno in uporabo prava EU ter njegovega vpliva na pravice državljanov in prebivalcev EU;
	J.	ker dejavnosti Odbora za peticije temeljijo na podatkih, ki jih posredujejo vlagatelji peticij, kar Parlamentu omogoča, da se bolje odziva na pritožbe in pomisleke v zvezi s spoštovanjem temeljnih pravic EU in upoštevanjem zakonodaje EU v državah članicah; ker se lahko državljani EU s peticijami pritožijo zaradi neizvajanja prava EU in prispevajo k odkrivanju njegovih kršitev; ker so peticije zato koristen vir informacij o primerih napačne uporabe ali kršitev prava EU, saj omogočajo oceno in uporabo prava EU ter njegovega vpliva na pravice državljanov in prebivalcev EU; ker so bile leta 2023 temeljne pravice ena od treh najpomembnejših vprašanj vseh vlagateljev peticij; ker je Odbor za peticije v okviru strukturiranega dialoga z Evropsko komisijo pozval Komisijo, naj se bori proti diskriminaciji v Evropski uniji, tudi s pobudami za zagotavljanje enakih pravic in okrepitev ukrepov proti vsem oblikam diskriminacije, vključno z diskriminacijo na podlagi spola, rase ali narodnosti, invalidnosti, starosti, vere ali prepričanja in spolne usmerjenosti;

	K.	ker se vsaka peticija obravnava in preuči skrbno, učinkovito in pregledno; ker ima vsak vlagatelj pravico, da v razumnem roku in v svojem jeziku ali v jeziku, ki se uporablja v peticiji, prejme odgovor, v katerem se ga obvešča o odločitvi o dopustnosti ter nadaljnjih ukrepih, ki jih sprejme odbor;
	K.	ker se mora vsaka peticija v skladu s standardi iz člena 41 Listine Evropske unije o temeljnih pravicah o pravici do dobrega upravljanja obravnavati in preučiti skrbno, učinkovito, nepristransko, pošteno in pregledno; ker ima vsak vlagatelj pravico, da v razumnem roku in v svojem jeziku ali v jeziku, ki se uporablja v peticiji, prejme odgovor, v katerem se ga obvešča o odločitvi o dopustnosti ter nadaljnjih ukrepih, ki jih sprejme odbor; ker pravočasni in učinkoviti odzivi Komisije in držav članic na vprašanja iz peticij skupaj z rešitvami za pravna sredstva po potrebi prispevajo h krepitvi zaupanja državljanov v Unijo in njene politike;

	2.	ponovno poudarja, da je pomembna stalna javna razprava o področjih delovanja Unije, da bi bili državljani pravilno seznanjeni s področji pristojnosti Unije in različnimi ravnmi odločanja; v zvezi s tem ponovno poziva k obsežnejšim kampanjam za ozaveščanje, z aktivno udeležbo služb za komunikacijo, ki bodo pripomogle k večji ozaveščenosti državljanov o njihovi pravici nasloviti peticijo, pa tudi o področjih odgovornosti Unije in pristojnostih Odbora za peticije, da bi se zmanjšalo število nedopustnih peticij;
	2.	ponovno poudarja, da je pomembna stalna javna razprava o področjih delovanja EU, da bi bili državljani pravilno seznanjeni s področji pristojnosti Unije in različnimi ravnmi odločanja; poziva k okrepljeni strukturirani informacijski in komunikacijski kampanji na ravni EU v sodelovanju z nacionalnimi in regionalnimi varuhi človekovih pravic v vseh uradnih jezikih EU, nevladnimi organizacijami in izobraževalnimi ustanovami, da bi povečali ozaveščenost državljanov iz vseh držav članic o pravicah do naslavljanja peticij, pri čemer bi obravnavali tudi podeželske in prikrajšane skupnosti ter marginalizirane skupine, pa tudi oddaljene otoke in regije; predlaga razširitev prizadevanj za ozaveščanje prek družbenih medijev in dogodkov v lokalnih skupnostih; poudarja potrebo po obsežnejših kampanjah za ozaveščanje, z aktivno udeležbo služb za komunikacijo, ki bodo pripomogle k večji ozaveščenosti državljanov o njihovi pravici nasloviti peticijo, pa tudi o področjih odgovornosti Unije in pristojnostih Odbora za peticije, da bi se zmanjšalo število nedopustnih peticij in okrepilo sodelovanje državljanov v postopku odločanja; priporoča izboljšanje digitalne dostopnosti portala za peticije, tudi s prilagoditvami za invalide in učinkovitejšimi prevodi v vse uradne jezike EU; priporoča, naj se preuči potencial obstoječih orodij IT za povečanje podpore državljanom na portalu, tudi s preusmeritvijo možnosti na ustrezne pritožbene mehanizme;

	6.	ponovno poziva Komisijo, naj Odbor za peticije redno obvešča o razvoju postopkov za ugotavljanje kršitev in poskrbi, da bo Odbor za peticije imel ustrezne informacije o postopkih za ugotavljanje kršitev, ki so bili sproženi na podlagi prejetih peticij, ter o postopkih v mehanizmu EU Pilot; meni, da bi večja preglednost in redno poročanje o tekočih postopkih za ugotavljanje kršitev s strani Komisije koristila odboru pri nadaljnjem ukrepanju v zvezi z odprtimi peticijami; pozdravlja nedavno pobudo Komisije, da se peticije vključijo v sistem iskanja v registru kršitev Komisije;
	6.	ponovno poziva Komisijo, naj zagotovi pravna pojasnila o ključnih merilih, na katerih temelji njen strateški pristop k izvrševanju prava EU, in Odbor za peticije redno obvešča o razvoju postopkov za ugotavljanje kršitev in poskrbi, da bo Odbor za peticije imel dostop do vseh ustreznih dokumentov o mehanizmu EU Pilot, postopkih za ugotavljanje kršitev in zakonodajnih pobudah, ki so bili sproženi na podlagi prejetih peticij, ter o postopkih v mehanizmu EU Pilot; meni, da bi večja preglednost in redno poročanje o tekočih postopkih za ugotavljanje kršitev s strani Komisije koristila odboru pri nadaljnjem ukrepanju v zvezi z odprtimi peticijami; pozdravlja nedavno pobudo Komisije, da se peticije vključijo v sistem iskanja v registru kršitev Komisije; poudarja, da je pomembno, da Komisija pravočasno preuči peticije in opozori na kršitve pravic, ki vplivajo na veliko število državljanov in prebivalcev v EU, ter se po potrebi posvetuje z ustreznim nacionalnim varuhom človekovih pravic; izraža zaskrbljenost zaradi načina, na katerega Komisija obravnava nekatere postopke za ugotavljanje kršitev proti državam članicam, vključno s tistimi, ki so povezani z vprašanji iz številnih peticij; spodbuja Komisijo, naj sprejme vse potrebne ukrepe za izboljšanje preglednosti in učinkovitosti upravljanja postopkov za ugotavljanje kršitev, ki jih državljani lahko dojemajo kot nepregledne;

	8.	meni, da bi moral Odbor za peticije aktivneje sodelovati z državami članicami, da bi se čim prej obravnavale peticije, na katere morajo nacionalni organi takoj odgovoriti in se odzvati;
	8.	podarja, da mora Odbor za peticije tesneje in aktivneje sodelovati z državami članicami, da bi se čim prej obravnavale peticije, na katere morajo nacionalni organi takoj odgovoriti in se odzvati; opozarja, da bi lahko zapozneli odzivi držav članic vplivali na pravočasno reševanje vprašanj, ki so jih izpostavili državljani, in na negativne posledice za reševanje kršitev prava Unije; ugotavlja, da bi morale države članice zagotoviti odgovore na peticije v zahtevanem trimesečnem roku; poudarja, da bi boljše usklajevanje in dialog omogočila učinkovitejšo obravnavo pomislekov državljanov, preprečila nepotrebne zamude in okrepila učinkovitost postopka vlaganja peticij;

	Predlog spremembe

	16.	opozarja na znatno število predloženih in obravnavanih peticij v zvezi s pomisleki državljanov glede ponovne uvedbe mejnih kontrol med nekaterimi državami članicami, ki so opozorili na problematični vidik omejitve prostega gibanja oseb v EU in druge vidike, kot so prednosti in slabosti razširitve schengenskega območja ter stroški neuporabe schengenskega območja; v zvezi s tem ugotavlja, da je Odbor za peticije 27. junija 2023 sprejel kratek predlog resolucije o pristopu k schengenskemu območju in 18. julija 2023 skupaj z Odborom za državljanske svoboščine, pravosodje in notranje zadeve organiziral javno predstavitev mnenj o schengenskih mejah v zvezi z vprašanji, ki so jih naslovili vlagatelji peticij;
	16.	opozarja na znatno število predloženih in obravnavanih peticij v zvezi s pomisleki državljanov glede ponovne uvedbe mejnih kontrol med nekaterimi državami članicami, ki so opozorili na problematični vidik omejitve prostega gibanja oseb v EU in druge vidike, kot so prednosti in slabosti razširitve schengenskega območja ter stroški neuporabe schengenskega območja; se zaveda pomembne vloge Odbora za peticije, zlasti različnih dejavnosti, ki jih je izvedel, sprejetja kratkega predloga resolucije o pristopu k schengenskemu območju dne 27. junija 2023 in z njo povezane resolucije Parlamenta, naj močno podpre širitev schengenskega območja, da bi vključevalo Romunijo in Bolgarijo, ter organizacije javne predstavitve mnenj o schengenskih mejah dne 18. julija 2023 skupaj z Odborom za državljanske svoboščine, pravosodje in notranje zadeve; pozdravlja soglasno odločitev Sveta o popolnem vstopu obeh držav v schengensko območje od 1. januarja 2025, kar bo omogočilo polno uveljavljanje temeljnih svoboščin enotnega trga EU;

	20.	poudarja, da je pomembno izpolniti pričakovanja državljanov EU glede varstva okolja, in poziva Komisijo, naj skupaj z državami članicami poskrbi za to, da se bo zakonodaja EU na področju okolja pravilno izvajala;
	20.	poudarja, da je pomembno izpolniti pričakovanja državljanov EU glede varstva okolja, in poziva Komisijo, naj skupaj z državami članicami poskrbi za to, da se bo zakonodaja EU na področju okolja pravilno izvajala; opozarja na peticije o okoljskih vprašanjih, ki odražajo vse večjo zaskrbljenost javnosti zaradi posledic podnebnih sprememb, zaradi česar morajo Komisija in države članice dosledno izvrševati obstoječo okoljsko zakonodajo EU;

	21.	poudarja, kako pomemben je prispevek Odbora za peticije k varstvu pravic invalidov, ki je razviden iz obravnave številnih peticij o tej občutljivi temi; želi spomniti na letno delavnico o pravicah invalidov, ki jo je Odbor za peticije organiziral 29. novembra 2023; želi spomniti, da je bil prvi del delavnice osredotočen na to, kako so se invalidi soočali z nedavnimi krizami (cene energije, vojna, visoka inflacija) in kako so ukrepi EU pomagali premagati te ovire, drugi del pa se je nanašal na vprašanje, kako so evropske institucije vzpostavile vključujočo komunikacijo z državljani, ki so invalidi; v zvezi s tem poudarja tudi, da je Odbor za peticije 29. novembra 2023 sprejel mnenje v obliki pisma o uvedbi evropske kartice ugodnosti za invalide in evropske parkirne karte za invalide;
	21.	poudarja zavezanost Odbora za peticije varstvu pravic invalidov; želi spomniti na letno delavnico o pravicah invalidov, ki jo je Odbor za peticije organiziral 29. novembra 2023; želi spomniti, da je bil prvi del delavnice osredotočen na to, kako so se invalidi soočali z nedavnimi krizami (cene energije, vojna, visoka inflacija) in kako so ukrepi EU pomagali premagati te ovire, drugi del pa se je nanašal na vprašanje, kako so evropske institucije vzpostavile vključujočo komunikacijo z državljani, ki so invalidi; v zvezi s tem poudarja tudi, da je Odbor za peticije 29. novembra 2023 sprejel mnenje v obliki pisma o uvedbi evropske kartice ugodnosti za invalide in evropske parkirne karte za invalide; ponavlja, da bi morala Komisija obravnavati primere, ko nacionalni organi invalidom ne priznavajo pravic do dajatev socialne varnosti, zaradi česar ti ostanejo brez sredstev, ki jih potrebujejo za kritje svojih osnovnih potreb; v zvezi s tem poudarja tudi, da je nujno potreben popoln in dosleden prenos evropskega akta o dostopnosti, in poziva države članice, naj se izogibajo nadaljnjim zamudam, ki kratijo pravice invalidov; opozarja, da je namen akta o dostopnosti izboljšati življenje vsaj 87 milijonov invalidov in jim med drugim olajšati dostop do javnega prevoza, bančnih storitev, računalnikov, televizije, e-knjig in spletnih trgovin;

	22.	poudarja, da ima Odbor za peticije posebno zaščitno vlogo v EU v okviru konvencije OZN o pravicah invalidov; opozarja na pomembno tekoče delo odbora v zvezi s peticijami o vprašanjih v zvezi z invalidnostjo; ugotavlja, da se je število peticij o invalidnosti v letu 2023 nekoliko zmanjšalo v primerjavi s prejšnjimi leti, zlasti letom 2022, vendar poudarja, da se je v primerjavi z letom 2021 to število skoraj podvojilo; poudarja, da sta med glavnimi izzivi, s katerimi se srečujejo invalidi, še vedno diskriminacija ter dostop do javnega prevoza in zaposlovanja; poudarja, da je Odbor za peticije namenil posebno pozornost zahtevi, naj se v evropskem statutu o invalidnosti priznajo pravice oseb z avtizmom; pozdravlja sprejetje kratkega predloga resolucije o uskladitvi pravic oseb z avtizmom, v katerem je poudarjena potreba po večji dostopnosti diagnosticiranja, zdravstvenega varstva, izobraževanja, zaposlovanja, dostopnosti in razumne prilagoditve, pravne sposobnosti ter vseživljenjske podpore v skupnosti, kulturi in športu;
	22.	poleg tega poudarja, da ima Odbor za peticije zaradi svoje zmožnosti, da prisluhne peticijam, posebno zaščitno vlogo v EU v okviru konvencije OZN o pravicah invalidov in poudarja pomembno tekoče delo odbora v zvezi s peticijami o vprašanjih v zvezi z invalidnostjo; medtem ko ugotavlja, da se je število peticij o invalidnosti v letu 2023 nekoliko zmanjšalo v primerjavi z letom 2022, poudarja, da se je v primerjavi z letom 2021 to število skoraj podvojilo; poudarja tudi, da sta glavna izziva, s katerima se srečujejo invalidi, še vedno diskriminacija ter dostop do javnega prevoza in zaposlovanja, ter poudarja posebno pozornost, ki jo je odbor namenil zahtevi, naj se v evropskem statutu o invalidnosti priznajo pravice oseb z avtizmom; pozdravlja sprejetje kratkega predloga resolucije o uskladitvi pravic oseb z avtizmom, v katerem je poudarjena potreba po večji dostopnosti diagnosticiranja, zdravstvenega varstva, izobraževanja, zaposlovanja, dostopnosti in razumne prilagoditve, pravne sposobnosti ter vseživljenjske podpore v skupnosti, tudi v zvezi s kulturo in športom; poleg tega opozarja na posebno vlogo Odbora za peticije pri varstvu pravic otrok in njihovih staršev ter se zaveda številnih prejetih peticij o otrokovih pravicah, ki zahtevajo posebno pozornost in ukrepanje; v zvezi s tem opozarja na določbe Listine EU o temeljnih pravicah, zlasti na člen 24 o otrokovih pravicah, da se vsakemu otroku omogoči ohranjanje osebnih odnosov in neposrednih stikov z obema staršema, razen če je to v nasprotju z njegovimi koristmi; ponovno poudarja tudi tveganje, da so družine z avtističnimi otroki tarča ponudbe nedokazanih, potencialno škodljivih in nezakonitih terapij in posegov, ki lahko povzročijo hudo fizično zlorabo otrok;

	23a.	poudarja ključno delo, ki ga je Odbor za peticije opravil na področju varstva pravic delavcev; poudarja, da so več prejetim peticijam na tem področju sledili nadaljnji ukrepi, kot sta razprava o uporabi pogodb za določen čas in peticija o pobudi evropskih državljanov „Good Clothes, Fair Pay“ („Kakovostna oblačila, pravično plačilo“), ki se osredotoča na škodljiv položaj delavcev v svetovni industriji oblačil in obutve, ali parlamentarno vprašanje za ustni odgovor o delovnih pogojih učiteljev v Evropski uniji, ki temelji tudi na peticiji, prejeti na to temo; ponovno poudarja, kako pomembno je zagotoviti poštene delovne pogoje in večjo zaščito delavcev v EU, ter poziva države članice in Komisijo, naj učinkovito obravnavajo pomisleke iz peticij v zvezi s pravicami delavcev in sindikati;

<Article>Odstavek 26 a (novo)</Article>

	26a.	opozarja na evropsko razsežnost Odbora za peticije, na katerega se lahko obrnejo državljani iz vseh 27 držav članic v zvezi z vprašanji, ki spadajo na področje dejavnosti Unije; meni, da ima odbor posebno odgovornost, da podpira to evropsko razsežnost in državljanom pokaže dodano vrednost evropske enotnosti in povezanosti ter še naprej obravnava vprašanja, povezana s kršitvami prava EU, pa tudi vrzeli in pomanjkljivosti v veljavnih določbah prava EU; meni, da bi lahko pravočasno izogibanje peticijam z jasnimi nacionalnimi pristojnostmi, skupaj s celovitimi pojasnili in navodili o alternativnih ukrepih, kjer je to ustrezno, prispevalo h konstruktivnemu pristopu in okrepljenemu sodelovanju državljanov; v zvezi s tem meni, da bi moral Evropski parlament okrepiti svoja prizadevanja za spodbujanje vloge in dela Odbora za peticije ter povečati ozaveščenost vseh državljanov EU o možnosti, da na Evropski parlament naslovijo peticijo; opozarja, da se zaradi omejenega časa, dodeljenega sejam odborov, večina peticij obravnava po pisnem postopku; v zvezi s tem opozarja, da bi bilo treba vse prejete peticije, tudi tiste na področju mednarodnih zadev, obravnavati s potrebno preglednostjo in nepristranskostjo; meni, da bi morala izbira peticij za razpravo v odboru odražati geografsko in politično uravnoteženost prejetih vlog; poleg tega meni, da bi si bilo treba prizadevati za geografsko uravnoteženost tudi pri organizaciji obiskov odbora za ugotavljanje dejstev, in sicer vsako leto in med zakonodajnim mandatom;

